KTAMขายตราสารหนี้จ่าย2.9-3.25%
บลจ.กรุงไทย ขายกองทุนตราสารหนี้ ลงทุนทั้งในประเทศและต่างประเทศ 6 เดือน จ่าย 3.25% เลือกลงทุนในประเทศ 3 เดือน จ่าย2.90% ต่อปี
8 พ.ค. 2555

บลจ.กรุงไทย ขายกองทุนตราสารหนี้ ลงทุนทั้งในประเทศและต่างประเทศ 6 เดือน จ่าย 3.25% เลือกลงทุนในประเทศ 3 เดือน จ่าย2.90% ต่อปี
นายสมชัย   บุญนำศิริ  กรรมการผู้จัดการ  บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า บริษัทเปิดจำหน่ายกองทุนเปิดกรุงไทยธนทรัพย์ บี 35  ( KTSUPB35 ) เสนอขายวันที่ 8 -14 พ.ค.2555 อายุโครงการ 6 เดือน มูลค่า 5,000 ล้านบาท ลงทุนในตราสารหนี้ทั้งในและต่างประเทศ โดยผู้ลงทุนจะได้รับผลตอบแทนประมาณ 3.25% ต่อปี 
ตราสารที่ลงทุน  พันธบัตรธนาคารแห่งประเทศไทย  เงินฝาก  ตราสารการเงินระยะสั้นธนาคารพาณิชย์ไทย  ตั๋วแลกเงินบริษัทเอกชนไทย   ส่วนตราสารต่างประเทศ  ได้แก่  เงินฝากประจำ    Union  National  Bank  (UNB ) ,  เงินฝากประจำ   Abu  Dhabi  Commercial   Bank  (ADCB ) , MTN ออกโดย  Banco   Bradesco  S.A.  ( BRADES )  , MTN ออกโดย  Banco  Itau  BBA  S.A. ( ITAU )  
นอกจากนี้  ยังเปิดจำหน่ายกองทุนเปิดกรุงไทยสมาร์ท อินเวส 3 เดือน 2 (KTSIV3M2)  ประเภทเปิดขายและรับซื้อคืนรอบใหม่ (Roll Over)  เสนอขาย ในวันที่ 8-11  พ.ค.2555  อายุโครงการ 3 เดือน เน้นลงทุน ในเงินฝาก  บัตรเงินฝาก  ตั๋วแลกเงิน ของธนาคารธนชาตและธนาคารเกียรตินาคินและตั๋วแลกเงินของภาคเอกชนที่มีอันดับเครดิตตั้งแต่ BBB+ ขึ้นไป ผู้ลงทุนจะได้รับผลตอบแทนประมาณ 2.90% ต่อปี